钦定古今图书集成/理学汇编/文学典/第168卷 > 《唐元稹修桐柏宫碑》前人
## 钦定古今图书集成/理学汇编/文学典/第168卷 > 《唐元稹修桐柏宫碑》前人

右唐元稹撰文并书，其题云《修桐柏宫碑》。又其文以
四言为韵，语既牵声韵，有述事不能详者，则自为注
以解之。为文自注，非作者之法。且碑者，石柱尔。古者
刻石为碑，谓为碑铭、碑文之类可也。后世伐石刻文，
既非因柱石，不宜谓之碑文。然习俗相传，理犹可考。
今特题云《修桐柏宫碑》者，甚无谓也。此在文章诚为
小瑕，病前人时有忽略，然而后之学者不可不知。自
汉以来，墓碑题云“某人之碑”者，此乃无害。盖自此石
为某人之墓柱，非谓自题其文目也。今稹云“修桐柏
言碑”，则于理何稽也？

也，盖其力不足尔。布之风烈，非得左丘明、司马迁笔
不能书也。故士有不顾其死，以成后世之名者，有幸
不幸，各视其所遭如何尔。今有道《史》、汉时事者，其人
伟然甚著，而市儿俚妪犹能道之。自魏、晋以下，不为
无人，而其显赫不及于前者，无左丘明、司马迁之笔”
以起其文也。“治平甲辰秋社日书。”